Document ID: /roh_data/filtered/fineweb-2-filterrobots_roh.jsonl.gz/73020

Ils purs svizzers han stuì vender il mais da mars il latg per il pli bass pretsch dapi l’onn 1999. Dapi lura vegnin ils pretschs da latg registrads. En media han ils purs survegni 57,13 raps per in kilogram latg, quai 10 raps pli pauc ch’anc avant in onn, scrivan l’uffizi federal per agricultura. Sco il pledader dal servetsch d’infurmaziun per agricultura Jonas Ingold ha ditg, saja il bass pretsch per latg in problem per ils purs, per part na vegnan ils custs betg cuverts.
RR Novitads 20:00